钦定古今图书集成/明伦汇编/闺媛典/第093卷 > 姚以诜妻李氏
## 钦定古今图书集成/明伦汇编/闺媛典/第093卷 > 姚以诜妻李氏

按《顺德县志》：“李氏槎涌，姚以诜妻。年十九归姚。诜客
阳江，中途被寇，为逻卒获，解高凉羁于狱。氏闻，忧闷
不食。后诜幸脱桎梏，病痢死。氏拊膺大恸，哭不成声，
日觅死所，为妯娌所防，不遂。忽一夕，整妆密缝其裳
衣，夜潜出飞凤桥下，投水而死。舟人闻有呼天而哭
者数声，援之已绝，面色如生。远近闻者，莫不哀悼。葬”
于“金钗脑”，可识其处。至今桥下夜有火光不灭，人以
为英爽所在云。